CELEX: 32007R1281
Language: el
Date: 2007-10-30 00:00:00
Title: Κανονισμός (ΕΚ) αριθ. 1281/2007 της Επιτροπής, της 30ής Οκτωβρίου 2007 , για τον καθορισμό, για την περίοδο εμπορίας 2006/07, της ειδικής γεωργικής ισοτιμίας των ελάχιστων τιμών των ζαχαρότευτλων στον τομέα της ζάχαρης για τα νομίσματα των κρατών μελών που δεν υιοθέτησαν το ενιαίο νόμισμα

31.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 285/28
            
         
      ΚΑΝΟΝΙΣΜΌΣ (ΕΚ) αριθ. 1281/2007 ΤΗΣ ΕΠΙΤΡΟΠΉΣ
   
   της 30ής Οκτωβρίου 2007
   για τον καθορισμό, για την περίοδο εμπορίας 2006/07, της ειδικής γεωργικής ισοτιμίας των ελάχιστων τιμών των ζαχαρότευτλων στον τομέα της ζάχαρης για τα νομίσματα των κρατών μελών που δεν υιοθέτησαν το ενιαίο νόμισμα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης (1),
   τον κανονισμό (ΕΚ) αριθ. 1913/2006 της Επιτροπής, της 20ής Δεκεμβρίου 2006, που προβλέπει τους κανόνες εφαρμογής του γεωργονομισματικού καθεστώτος του ευρώ στον γεωργικό τομέα και τροποποιεί ορισμένους κανονισμούς (2), και ιδίως το άρθρο 31,
   Εκτιμώντας τα ακόλουθα:
   
               (1)
            
            
               Δυνάμει του άρθρου 31 του κανονισμού (ΕΚ) αριθ. 1913/2006, οι κανόνες που ισχύουν για την περίοδο εμπορίας 2006/07 για τη μετατροπή της ελάχιστης τιμής ζαχαρότευτλων, που αναφέρεται στο άρθρο 5 του κανονισμού (ΕΚ) αριθ. 318/2006, σε εθνικά νομίσματα στις χώρες που δεν ανήκουν στη ζώνη ευρώ είναι αυτοί που προβλέπονται στο άρθρο 1 του κανονισμού (ΕΟΚ) αριθ. 1713/93 της Επιτροπής, της 30ής Ιουνίου 1993, περί ειδικών λεπτομερειών εφαρμογής του γεωργικού συντελεστή μετατροπής στον τομέα της ζάχαρης (3). Ως εκ τούτου, ο παρών κανονισμός ακολουθεί τα κριτήρια και τη διαδικασία που ορίζονται στο άρθρο 1 του κανονισμού (ΕΟΚ) αριθ. 1713/93.
            
         
               (2)
            
            
               Δυνάμει του άρθρου 1 παράγραφος 1 του κανονισμού (ΕΟΚ) αριθ. 1713/93, οι ελάχιστες τιμές των ζαχαρότευτλων μετατρέπονται σε εθνικά νομίσματα, χρησιμοποιώντας την ειδική γεωργική ισοτιμία η οποία υπολογίζεται pro rata temporis ως ο μέσος όρος των γεωργικών ισοτιμιών που εφαρμόζονται κατά τη διάρκεια της υπό εξέταση περιόδου εμπορίας.
            
         
               (3)
            
            
               Από την 1η Ιανουαρίου 1999, σύμφωνα με τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (4), κρίνεται σκόπιμο να περιοριστεί ο καθορισμός των ισοτιμιών μετατροπής στις ειδικές γεωργικές ισοτιμίες μεταξύ του ευρώ και των εθνικών νομισμάτων των κρατών μελών που δεν υιοθέτησαν το ενιαίο νόμισμα.
            
         
               (4)
            
            
               Συνεπώς, πρέπει να καθοριστεί, για την περίοδο εμπορίας 2006/07, η ειδική γεωργική ισοτιμία για τη μετατροπή των ελάχιστων τιμών των ζαχαρότευτλων στα διάφορα εθνικά νομίσματα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   H ειδική γεωργική ισοτιμία που θα χρησιμοποιηθεί για τη μετατροπή των ελάχιστων τιμών των ζαχαρότευτλων που αναφέρονται στο άρθρο 5 του κανονισμού (ΕΚ) αριθ. 318/2006 σε κάθε ένα από τα εθνικά νομίσματα των κρατών μελών που δεν υιοθέτησαν το ενιαίο νόμισμα, καθορίζεται για την περίοδο εμπορίας 2006/07 όπως αναγράφεται στο παράρτημα.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Οκτωβρίου 2007.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 58 της 28.2.2006, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1260/2007 (ΕΕ L 283 της 27.10.2007, σ. 1).
   
      (2)  ΕΕ L 365 της 21.12.2006, σ. 52. Κανονισμός όπως τροποποιήθηκε με τον κανονισμό (ΕΚ) αριθ. 873/2007 (ΕΕ L 193 της 25.7.2007, σ. 3).
   
      (3)  ΕΕ L 159 της 1.7.1993, σ. 94. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1509/2001 (ΕΕ L 200 της 25.7.2001, σ. 19).
   
      (4)  ΕΕ L 349 της 24.12.1998, σ. 1.
   
      ΠΑΡΑΡΤΗΜΑ
      
                  Ειδική ισοτιμία
               
            
                  1 ευρώ =
               
               
                  1,955800
               
               
                  Βουλγαρικά λεβ
               
            
                  28,120926
               
               
                  Τσεχικές κορώνες
               
            
                  7,452645
               
               
                  Δανικές κορώνες
               
            
                  15,646600
               
               
                  Εσθονικές κορώνες
               
            
                  0,579827
               
               
                  Κυπριακές λίρες
               
            
                  0,698539
               
               
                  Λεττονικά λατ
               
            
                  3,452800
               
               
                  Λιθουανικά λίτας
               
            
                  257,718009
               
               
                  Ουγγρικά φιορίνια
               
            
                  0,429300
               
               
                  Μαλτέζικες λίρες
               
            
                  3,856691
               
               
                  Πολωνικά ζλότι
               
            
                  3,383502
               
               
                  Ρουμανικά λέι
               
            
                  239,634179
               
               
                  Σλοβενικά τόλαρ
               
            
                  35,098407
               
               
                  Σλοβακικές κορώνες
               
            
                  9,213555
               
               
                  Σουηδικές κορώνες
               
            
                  0,676538
               
               
                  Λίρες στερλίνες